Lětuši Serbski ewangelski domizniski dźeń Wojerowskeho regiona budźe w Sprjejcach a Nowym Měsće nad Sprjewju. Přihoty z połnej paru běža.
Sprjejcy (AK/SN). Jubilejny dźesaty serbski ewangelski domizniski dźeń wuhotuja 18. junija w Sprjejčanskej wosadźe. Na to je so přihotowanski wuběrk njedawno hakle dojednał. Dołhodobnje jeho čłonojo wotběh hižo planuja. „K tomu słuša swjedźenska Boža słužba w 10 hodź. w Sprjejčanskej cyrkwi“, podšmórnje Jörg Michel, farar wosady, kotrejž přisłušeja Sprjejcy, Nowa Wjes, Bórk, Bórkhamor, Drětwja, Sprjewiny Doł a Nowe Město nad Sprjewju. Z mnohimi partnerami wosada dźeń organizuje.
szl_Latn szl_Latn